અમદાવાદઃ આજે શરૂઆતે શેરબજાર પોઝિટિવ ખૂલ્યું હતું. સેન્સેક્સ અને નિફ્ટીમાં ૦.૨૫ ટકાનો સુધારો નોંધાયો હતો. બીએસઇ સેન્સેક્સ ૧૨૫ પોઇન્ટના સુધારે ૩૩,૭૨૭, જ્યારે એનએસઇ નિફ્ટી ૩૬ પોઇન્ટના સુધારે ૧૦,૪૨૪ પોઇન્ટના મથાળે ટ્રેડિંગમાં જોવા મળી હતી. કન્ઝ્યુમર ડ્યુરેબલ્સ અને ઓટો સેક્ટરના શેરમાં તેજી જોવા મળી હતી. આજે શરૂઆતે ટાટા મોટર્સ, મારુતિ સુઝુકી અને મહિન્દ્રા એન્ડ મહિન્દ્રા કંપનીના શેરમાં એક ટકાથી ૧.૫૦ ટકાનો સુધારો નોંધાયો હતો. તો બીજી બાજુ ભારતી એરટેલ, ઇન્ફોસિસમાં વેચવાલી નોંધાઇ હતી.